Document ID: 31990R2435

*****
ΚΑΝΟΝΙΣΜΟΣ (ΕΟΚ) αριθ. 2435/90 ΤΗΣ ΕΠΙΤΡΟΠΗΣ
της 21ης Αυγούστου 1990
για τροποποίηση του κανονισμού (ΕΟΚ) αριθ. 3418/88 για τον καθορισμό των τιμών αναγωγής ελεύθερο στα σύνορα που εφαρμόζονται κατά την εισαγωγή ορισμένων αμπελοοινικών προϊόντων από την 1η Σεπτεμβρίου 1988
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως αγοράς στον τομέα της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1325/90 (2), και ιδίως το άρθρο 54 παράγραφος 8,
Εκτιμώντας:
ότι που εφαρμόζονται κατά την εισαγωγή ορισμένων αμπελοοινικών προϊόντων καθορίστηκαν με τον κανονισμό (ΕΟΚ) αριθ. 3418/88 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3744/89 (4)·
ότι οι τιμές αναγωγής καθορίστηκαν για την αμπελουργική περίοδο 1990/1991 με τον κανονισμό (ΕΟΚ) αριθ. 2272/90 της Επιτροπής (5)· ότι πρέπει, κατά συνέπεια, να προσαρμοστούν οι τιμές αναγωγής ελεύθερο στα σύνορα με ισχύ από την 1η Σεπτεμβρίου 1990·
ότι, κατ' εφαρμογή των συμφωνιών συνεργασίας που είχε συνάψει η Κοινότητα με ορισμένες τρίτες χώρες της μεσογειακής λεκάνης, εφαρμόζονται μειωμένες τιμές αναγωγής ελεύθερο στα σύνορα, εντός του ορίου των ετήσιων ποσοστώσεων, για οίνους που κατάγονται από τις χώρες αυτές και παρουσιάζονται σε δοχεία περιεκτικότητας που δεν υπερβαίνουν τα δύο λίτρα· ότι στις εν λόγω συμφωνίες προβλέπεται νέα μείωση των τιμών από την 1η Ιανουαρίου 1991 για την Αλγερία, το Μαρόκο, την Τυνησία και τη Γιουγκοσλαβία,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 3418/88, αντικαθίσταται:
α) από την ημερομηνία έναρξης ισχύος του παρόντος κανονισμού και μέχρι τις 31 Δεκεμβρίου 1990, από το παράρτημα Ι του παρόντος κανονισμού·
β) από την 1η Ιανουαρίου 1991, από το παράρτημα ΙΙ του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Σεπτεμβρίου 1990.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Αυγούστου 1990.

Labels: 2
17